Kanadában az időmérőn a 13. időt érte el, de Max Verstappen az előző futamról hozott egy 5 rajthelyes büntetést, továbbá egy ötödik, új erőforrást kellett beszerelni az autójába, ezzel pedig túllépte az engedélyezett 4 erőforrás/év keretet, amiért 10 rajthelyes büntetés jár, így összességében 15 hellyel hátrébbról, azaz a mezőny végéről kellett elrajtolnia. A verseny elején remekül védekezett a gyorsabb Felipe Massa ellen, de végül a 8. körben megelőzte őt a brazil pilóta. A verseny során nem haladt pontszerző helyen és 1 kör hátrányban a 14. lett. Az osztrák nagydíj hétvégén a kvalifikáción a 12. legjobb időt érte el, de Danyiil Kvjat 10 rajthelyes büntetést kapott, mert autójába új belsőégésű motort kellett beszerelni, és ezzel túllépte az engedélyezett 4 erőforrás/éves keretet. Ericsson ezzel egy hellyel előrébb került a 11. helyre. A rajtot követően a 8. körben a FIA vizsgálta, hogy kiugrott-e a rajtnál. Pár körrel később meg született a döntés, bokszutca áthajtásos büntetést kapott. A 21. kör végén a 3-as szektorban, a célegyenes elején lelassult az autó műszaki problémája miatt, majd újra indult. A versenyt a 13. helyen fejezte be 2 kör hátrányban. A brit nagydíj időmérő edzésén csapattársát megelőzve a 15. legjobb időt érte el. A verseny elején a 9. pontszerző helyen haladt, majd egyre előrébb került a többi pilóta box kiállását követően. A versenyt végül Fernando Alonso mögött a 11. helyen fejezte be 1 kör hátrányban a győztes Lewis Hamiltonhoz képest.